Па вуліцы Буйло месціцца цікавы “катэдж”, пабудаваны з той жа цэглы, што і афіцэрскія дамы па вуліцы Машэрава. Тут да 1939 года жыў камендант гарнізона. Цяпер гэта дзіцячы цэнтр культуры “Расток”. Там-сям па Гелянове раскіданыя некалькі двухпавярховых дамкоў адметнай даваеннай архітэктуры. Прыкладам, жылыя дамы на завулку Чкалава. Гэтыя будынкі ўзведзеныя для цывільнай абслугі гарнізона і для сем’яў ніжэйшых камандных чыноў.